მირჩა ელიადე

**მირჩა ელიადე** (დ. 13 მარტი, 1907 - გ. 22 აპრილი, 1986) — რუმინელი რელიგიის ისტორიკოსი, ფენტეზის ჟანრის მწერალი, ფილოსოფოსი და ჩიკაგოს უნივერსიტეტის პროფესორი. რელიგიური აზროვნების წამყვანი მკვლევარი. მის მიერ ჩამოყალიბებული რელიგიური კვლევისს პრადიგმები დღემდე აქტუალურია. მისი თეორია, რომ იეროფანია ქმნის რელიგიის საფუძველს, რეალობის ადამიანური გამოცდილების დაყოფა საკრალურ და პროფანულ სივრცედ და დროდ, დღემდე გავლენიანია. მისი ერთ-ერთი ყველაზე მნიშვნელოვანი წვლილი რელიგიურ კვლევებში იყო მისი თეორია: მარადიული დაბრუნება, რომელიც ამტკიცებს, რომ მითები და რიტუალები უბრალოდ იეროფანიების გახსენება კი არ არის, არამედ რელიგიური ადამიანების აზრით მათში რეალური მონაწილეობა. 

1990 წელს რუმინეთის რევოლუციის შემდეგ მირჩა რუმინეთის აკადემიის სიკვდილის შემდგომ წევრად აირჩიეს. მირჩა ელიადეს მემკვიდრეობა რელიგიების ისტორიის სფეროში ასახულია 1997 წელს დაარსებულ ჟურნალ *Archaeus*-ში (ჟურნალი დაკავშირებულია ბუქარესტის უნივერსიტეტის ისტორიის ფაკულტეტთან). რელიგიის შესწავლის მე-6 ევროპული ასოციაცია და რელიგიების ისტორიის საერთაშორისო ასოციაცია სპეციალური კონფერენცია ევროპისა და აზიის რელიგიის ისტორიაზე გაიმართა ბუქარესტში 2006 წლის 20 სექტემბრიდან 23 სექტემბრის ჩათვლით. კონგრესის მნიშვნელოვანი ნაწილი მიეძღვნა მირჩა ელიადეს ხსოვნას, რომლის მემკვიდრეობა რელიგიების ისტორიის სფეროში განიხილებოდა სხვადასხვა მეცნიერების მიერ, რომელთაგან ზოგიერთი მისი უშუალო სტუდენტი იყო ჩიკაგოს უნივერსიტეტში.

2006-ში რუმინეთის ტელევიზიის მიერ ჩატარებულ გამოკითხვაში მირჩა ელიადე დასახელდა როგორც ისტორიაში VII უდიდესი რუმინელი. მის წარდგენას აკეთებდა ჟურნალისტი დრაგოშ ბუკურენცი. მისი სახელი ეწოდა: ბუქარესტის ჩრდილოეთით პრიმავერის არეაში მდებარე ბულვარს, კლუჟ-ნაპოკაში ქუჩას და სკოლებს სიგიშოარასა და რეშიცაში.

ადრეულ პერიოდში მირჩა ელიადეს რომანები სატირის საგანი იყო. რამდენიმე ავტორი, მათ შორის იოან პეტრუ კულიანუ, ავლებენ პარალელს 1959-ში ეჟენ იონესკოს დადგმულ აბსურდის თეატრსა და იმ გავლენას შორის რაც ეჟენის უახლოესმა მეგობრებმა (მათ შორის მირჩამ) ფაშიზმისგან განიცადეს.

2000 წელს სოლ ბელოუმ, გამოსცა ნოველა *Ravelstein*-ი. ნოველაში წარმოდგენილ პერსონაჟში - *Radu Grielescu,*  კრიტიკოსებმა მირჩა ელიადე ამოიცნეს. 

ფილმში *Mircea Eliade et la redécouverte du Sacré* (1987) და პოლ ბარბა ნეაგრას სატელევიზიო სერიების *Architecture et Géographie sacrées* ნაწილში განხილულია მირჩა ელიადეს ნაშრომები.

## ლიტერატურა 
* Dudley, Guilford. 1977.  *Religion on Trial: Mircea Eliade & His Critics*. Philadelphia: Temple University Press.
* Idinopulos, Thomas A., Yonan, Edward A. (eds.)  1994.  *Religion and Reductionism: Essays on Eliade, Segal, and the Challenge of the Social Sciences for the Study of Religion*, Leiden: Brill Publishers. 
* McCutcheon, Russell T. 1997.  *Manufacturing Religion: The Discourse on Sui Generis Religion and the Politics of Nostalgia*. New York: Oxford University Press.
* Olson, Carl. 1992.  *The Theology and Philosophy of Eliade: A Search for the Centre*. New York: St Martins Press.

## რესურსები ინტერნეტში 
*Mircea Eliade, *From Primitives to Zen*
*Bryan S. Rennie on Mircea Eliade
*Mircea Eliade presentation on the "100 Greatest Romanians" site
**Archaeus* magazine
*Eliade and symbols
*Claudia Guggenbühl, *Mircea Eliade and Surendranath Dasgupta. The History Of Their Encounter*
*Guide to the Mircea Eliade Papers 1926-1998 at the University of Chicago Special Collections Research Center

## სქოლიო 
კატეგორია:დაბადებული 1907
კატეგორია:გარდაცვლილი 1986
კატეგორია:რუმინელი რომანისტები
კატეგორია:რუმინელი ისტორიკოსები
კატეგორია:მითოლოგიის მკვლევრები
კატეგორია:რელიგიის ფილოსოფოსები
კატეგორია:რელიგიური დარგის სწავლულები
კატეგორია:შამანიზმი
კატეგორია:მამაკაცი დრამატურგები
კატეგორია:ქრისტიანი ფაშისტები
კატეგორია:XX საუკუნის ესეისტები
კატეგორია:XX საუკუნის ჟურნალისტები
კატეგორია:ბუქარესტში დაბადებულები